ФИЛОЗОФСКИ ФАКУЛТЕТ УНИВЕРЗИТЕТА У НИШУ

ДЕПАРТМАН ЗА АНГЛИСТИКУ

**НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА**

***Предмет***: Образложење предлога одлуке да се проф. др **ЂОРЂУ ВИДАНОВИЋУ** продужи радни однос у академској 2016/17. години.

На седници Департмана за англистику одржаној 20. априла 2016. године, једногласно је усвојен је предлог да се проф. др Ђорђу Видановићу, редовном професору Филозофског факултета Универзитета у Нишу, продужи радни однос на годину дана, од 1. октобра 2016. до 30. септембра 2017. године. Предлог је усвојен на основу следећих чињеница.

Проф. др Ђорђе Видановић непрекидно ради на Филозофском факултету у Нишу од 1976. године до данас. Један је од оснивача Департмана за англистику који је одиграо кључну улогу у развоју нашег департмана и факултета. С једне стране, ово се огледа у његовом дугогодишњем преданом наставном и научном раду и чињеници да се ради о једном од најугледнијих стручњака за област енглеског језика и англистичке лингвистике у Србији (недавно му је посвећена посебна одредница у Српској енциклопедији, у оквиру лингвистичке секције, под уредништвом проф. др Предрага Пипера). Са друге стране, и у практичном и организационом смислу, проф. Видановић одиграо је активну улогу у кадровском јачању Департмана за англистику, те одабиру и пријему кандидата који данас представљају наставни кадар Департмана. Био је и управник Департмана за англистику, дугогодишњи члан различитих тела Факултета и Универзитета (Наставно-научно веће Филозофског факултета, Веће за друштвене и хуманистичке науке Универзитета), главни и одговорни уредник часописа *Facta Universitatis, Linguistics and Literature*, те један од професора нашег факултета веома заслужних за иницирање и касније одржавање значајних међународних конференција (како на самом Департману, тако и на нивоу Универзитета – нпр. у Форуму и касније Центру за когнитивне науке).

Посебна заслуга припада му за јачање међународних контаката на нашем Факултету и Универзитету, која је трајала практично током читаве каријере - од кореспонденције са чувеним проф. Ноамом Чомским током седамдесетих и осамдесетих година, преко преписке са проф. Рејем Џекендофом током деведесетих (која је, у то тешко време, обезбедила мали “прозор у свет” и уџбенике који се и данас користе, а касније индиректно довела до макар једне Фулбрајтове стипендије на Департману), до недавне сарадње са проф. Марком Тарнером и Тодом Оуклијем са Универзитета Кејс Вестерн у Кливленду, САД. Са проф. Оуклијем проф. Видановић тренутно је ангажован на пројекту под називом *Deixis and Personhood*, подржаном од Департмана за когнитивне науке поменутог америчког универзитета. Круну оваквог ангажовања представљају запажене међународне публикације каквим може да се похвали тек мали број колега из матичне научне области у нашој земљи – у часописима као што су *Journal of Pragmatics* и *Cognitive Semiotics*, те заједничким едицијама као што је била *Introduzione alla Neurolinguistica* са проф. Наумом Димитријевићем. Био је предавач по позиву у Данској, Италији, САД. Велики професионални углед проф. Видановића код колега из света, а пре свега са простора некадашње Југославије, и данас отвара врата млађим кадровима за различите видове сарадње. Не најмање важно, последњих година проф. Видановић активно је ангажован на јачању капацитета нашег Универзитета из области когнитивних наука - као један од оснивача и први координатор Форума за когнитивне науке (у оквиру Центра за научноистраживачки рад САНУ и Универзитета у Нишу), а затим и као активан члан колегијума новооснованог Центра за когнитивне науке, институције која има значајне научне амбиције и управо спроводи своје прве међународне активности (пројектне линије као што су CEEPUS и COST) на којима проф. Видановић игра запажену улогу.

Проф. Видановић је од почетка активно учествовао у креирању и реформи наставних програма на сва три нивоа студија, те у овом тренутку предаје на четири обавезна предмета на основним, те по једном предмету на мастер и докторским студијама.

***НАСТАВА***

Проф. др Ђорђе Видановић држи наставу на следећим предметима у оквиру **студијских програма на Департману за англистику:**

1. САВРЕМЕНИ ЕНГЛЕСКИ ЈЕЗИК 7, **обавезни предмет** на основним студијама англистике (7. семестар),
2. САВРЕМЕНИ ЕНГЛЕСКИ ЈЕЗИК 8, **обавезни предмет** на основним студијама англистике (8. семестар),
3. СЕМАНТИКА ИМЕНОВАЊА, **обавезни предмет** на основним студијама англистике (7. семестар),
4. КОГНИТИВНА СЕМАНТИКА, **обавезни предмет** на основним студијама англистике (8. семестар),
5. УВОД У СЕМИОТИКУ, изборни предмет **на мастер студијама англистике,**

**У оквиру нових докторских студија филологије, проф. Видановић активно држи наставу на следећем предмету**:

1. ФИЛОСОФИЈА УМА (ДУХА) И ЈЕЗИК, изборни предмет на докторским студијама филологије.

**МЕНТОРСТВА И УЧЕШЋА У КОМИСИЈАМА**

***ДОКТОРСКЕ ДИСЕРТАЦИЈЕ***

Током рада на Филозофском факултету у Нишу под менторством проф.др Ђорђа Видановића након избора у редовног професора одбрањене су следеће докторске дисертације:

- Ментор кандидату мр Владимиру Ж. Јовановићу. Тема: *Адјективалне сложенице у енглеском и српском језику*. Дисертација одбрањена 2004. године на Филозофском факултету у Нишу.

- Ментор кандидату мр Михаилу Антовићу. Тема: *Теорија оптималности и теорија метафоре у светлу музичке и језичке компетенције*. Дисертација одбрањена 2007. године на Филозофском факултету у Нишу.

**Учешће у комисијама за одбрану докторских дисертација:**

- Члан комисије за оцену научне заснованости и комисије за оцену и одбрану дисертације мр Драгане Спасић. Тема: *Проблем безличних глаголских облика у функцији допуне личних глаголских облика*. Дисертација одбрањена 1998. године.

- Члан комисије за оцену научне заснованости и комисије за оцену и одбрану дисертације мр Владана Вучковића. Тема: *Прилог теорији и пракси реализације напредних шаховских алгоритама.* Електронски факултет, Универзитет у Нишу, дисертација одбрањена 2006. године.

- Члан комисије за оцену научне заснованости и комисије за оцену и одбрану дисертације Душана Стаменковића. Тема: *Глаголи људског кретања у енглеском и српском језику у светлу когнитивне семантике*. Дисертација одбрањена 2013. године на Филозофском факултету у Новом Саду.

- Члан комисије за оцену научне заснованости и комисије за оцену и одбрану дисертације мр Милице Радуловић, под насловом *Еуфемизми у јавном дискурсу на енглеском и српском језику* (*Euphemisms in English and Serbian Public Discourse*). Рад на дисертацији је завршен, и чека се даља процедура.

- Члан комисије за оцену научне заснованости дисертације мр Марте Димитријевић. Тема: *Употреба одређеног члана у енглеском језику у теорији менталних простора: могућност примене у настави енглеског као страног језика*. Дисертација је у фази израде*.*

- Члан комисије за оцену научне заснованости дисертације мр Љиљане Јанковић. Тема: *Анализа грешака при употреби енглеских нефинитних клауза код студената англистике*. Дисертација је у фази израде*.*

***МАГИСТАРСКЕ ТЕЗЕ***

Током рада на Филозофском факултету у Нишу под менторством проф. др Ђорђа Видановића након избора за редовног професора одбрањене су следеће магистарске тезе:

- Meнтор кандидату Михаилу Антовићу. Тема: *Упоредна анализа перцепције језика и музике*. Теза одбрањена 2003. године на Филозофском факултету у Нишу.

***МАСТЕР РАДОВИ***

Током рада на Филозофском факултету у Нишу под менторством проф. др Ђорђа Видановића након избора за редовног професора одбрањене су следећи мастер радови:

- Члан комисије кандидата Владимира Фигара за мастер рад под насловом *Анализа концептуалних метафора у политичком дискурсу дневних новина: структура, функција и емоционални ефекат (Analysis of Conceptual Metaphors in the Political Discourse of Daily Newspapers:Structure, Function and Emotional Appeal)* Рад одбрањен 4. 10. 2013. на Филозофском факултету у Нишу.

- Ментор кандидату Александру Траиловићу. Тема рада: *Semantic Analysis of English and Serbian phonæsthemes: A Contrastive Overview*. Рад одбрањен 2014. године на Филозофском факултету у Нишу.

- Ментор кандидаткињи Ирени Милошевић. Тема рада: *Cognitive Aspects of Synesthesia:  an Experiment*. Рад одбрањен 2014. године на Филозофском факултету у Нишу.

- Ментор кандидату Александру Петровићу. Тема рада: *Connotative meanings of the notions of ’infinity’ and ’eternity’ in the works of William Blake and H.P. Lovecraft аs seen in the framework of cognitive semantics*.Рад је одбрањен 30. 11. 2015., на Филозофском факултету у Нишу.

- Члан комисије кандидата Марије Милосављевић за мастер рад под насловом *Поимање енглеских поредби са називима животиња код популације српских студената англистике (Serbian TEFL Students’ Interpretation of English animal similes).* Рад одбрањен 10. 12. 2014. на Филозофском факултету у Нишу.

- Члан Комисије за оцену и одбрану мастер рада кандидата Катарине Миленковић под називом *Препознавање појмовне метафоре код популације српских ученика средње школе и студената англистике/Serbian Grammar School and EFL Student's Recognition of Conceptual Metaphor*.  Рад одбрањен 30. 3. 2016., на Филозофском факултету у Нишу.

- Ментор кандидаткињи Марији Степановић. Тема рада: *Sound Symbolism in Japanese and English*. Рад је у фази израде.

Поред овога, проф. др Видановић учествовао је у више комисија за оцену и одбрану магистарских теза и мастер радова.

**НАУЧНО-ИСТРАЖИВАЧКИ РАД**

Проф. др Ђорђе Видановић се континуирано бави истраживачким и научним радом. Од избора у звање редовног професора, 1995. године, објавио је 18 научних радова, од чега 4 у петогодишњем периоду од 2011. до 2015. Године. Такође, у поменутом периоду проф. др Ђорђе Видановић имао је и 8 саопштења на научним скуповима.

***УЏБЕНИЦИ***

Vidanović, Đ. (2009) *An Outline of English Morphology with Elements of Lexicology* (second revised edition).Novi Sad: USEE (Universities of South Eastern Europe)/Prometej. **М42**

***РАДОВИ***

Vidanović, Đ. (2012) Conceptual Blending and Intentionality. *Facta Universitatis Linguistics and Literature*, vol. 10, no.1,41–52. **М51**

Vidanović, Đ. (2012) On the concept of consciousness in contemporary cognitive science: The example of„biologization” of morality in the framework of Block’s and Chalmers’s classification of types of consciousness (O pojmu svesti u savremenoj kognitivnoj nauci:primer “biologizacije” morala u okviru Blokove i Čalmersove klasifikacije tipova svesti). U:*Obrazovanje i savremeni univerzitet*, tematski zbornik radova, ur. B. Dimitrijević i dr. Niš: Filozofski fakultet, 267–280. **М33**

Vidanović, Đ. (2014). “I” and the dimension of ostension in Wittgenstein (“Ja” i dimenizija pokaznosti kod Vitgenštajna). U: *Rad, ličnost i društvo*, ur. J. Obrenović, S. Stojiljković, V. Nešić, *Zbornik radova, Rad, ličnost, društvo*. Niš: Filozofski fakultet, 209–216. **М33**

Oakley, T. and Vidanović, Đ. (2014) Autism, intersubjectivity, and fluidity-to-inelasticity hypothesis. *Cognitive Semiotics*, 7/2, 191–225. **M23**

***САОПШТЕЊА НА НАУЧНИМ СКУПОВИМА у периоду од 2011. до 2015. године***

Vidanović, Đ. (2011). „Conceptual blending and intentionality”. Department of Cognitive Science, *CogSci Colloquium*, Case Western Reserve University, U.S.A., January, 2011. **М32**

Vidanović, Đ. (2011). „On the Concept of Consciousness in Contemporary Cognitive Science”, *Nauka i savremeni univerzitet*, Filozofski fakultet, Niš, novembar 2011. **М34**

Vidanović, Đ. (2011). “The social mind”, *The First Cognitive Science Workshop CogSciNiš2011*. The Cognitive Science Forum of the University of Niš and the SANU center, December, 2011. **М32**

Vidanović, Đ. (2012). „Deixis and personhood”. Konferencija *Jezik, književnost, vrednosti*, Filozofski fakultet, Niš, april 2012. **М34**

Vidanović, Đ. (2012). “‘I’ and the psychological dimension of ostension in Wittgenstein”. (“‘Ja’ i psihološkadimenzija pokaznosti kod Vitgenštajna”),VIII Konferencija *Dani primenjene psihologije*, Filozofski fakultet, Niš,septembar, 2012. **М34**

Vidanoviæ, Ð.& T. Oakley (2013) “Theoretical aspects of deixis and personhood: An ongoing debate”, predavanje po pozivu Centra za kognitivne nauke Univerziteta u Nišu i Centra za nauènoistraživaèki rad SANU i Univerziteta u Nišu, mart 2013. **М32**

Vidanoviæ, Ð. (2014). “On the tractability of conceptual blending”. *The Second Cognitive Science Workshop CogSciNiš2014*. Center for Cognitive Sciences, University of Niš, May 2014. **М32**

Vidanoviæ, Ð. & T. Oakley (2015) “The fluidity-to-elasticity hypothesis: The perspectives”, predavanje po pozivu Centra za kognitivne nauke Univerziteta u Nišu i Centra za nauènoistraživaèki rad SANU i Univerziteta u Nišu, maj 2015. **М32**

***ОСТАЛЕ АКТИВНОСТИ***

Проф. др Ђорђе Видановић је поред чланства у већима факултета био члан Научно-стручног већа за друштвене и хуманистичке науке на Универзитету у Нишу, као и председник и члан Комисије за пријем кандидата на мастер академске студије англистике од почетка наставе на овом нивоу до 2014. године.

Уз поменуто чланство у Форуму и Центру за когнитивне науке (као оснивач), члан је академског одбора годишње конференције Департмана за англистику и Филозофског факултета.

**ЗАКЉУЧАК:**

Из наведених података може се видети значај активности проф. Ђорђа Видановића за успешан и адекватан рад Департмана за англистику. Пре свега се ради о четири обавезна предмета на основним студијама, једном предмету на мастер и једном на докторским студијама филологије (којима, значајно, “језичка секција” приступа тек ове године, те је тим пре допринос искусних професора као што је проф. Видановић неопходан). Такође, др Видановић је члан комисије за оцену и одбрану две дисертације чија се одбрана очекује наредне школске године, те ментор за израду два мастер рада. Имајући у виду и његову континуирану наставну и научну делатност, те изузетан углед који има у домаћим и појединим међународним истраживачким круговима, а на основу Статута факултета, члан 134 и Правилника о раду, члан 30 и 31, од 2011. године Филозофског факултета, Департман за англистику сматра да проф. др Ђорђе Видановић испуњава услове за продужење радног односа у 2016/17. школској години. На основу свега наведеног предлажемо Наставно научном већу факултета да му продужи радни однос у школској 2016/17. години.

У Нишу, 11. маја 2016. године Управник Департмана за англистику,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Милица Живковић